cyanic-selkie/wikianc huggingface dataset:
ไถหนาน
วิธีปกครอง
ปัจจุบัน ไถหนานเป็นนครปกครองโดยตรงซึ่งเป็นเขตปกครองชั้นสูงสุดตามกฎหมาย และใช้การปกครองส่วนท้องถิ่นซึ่งแบ่งเป็นสองฝ่าย ฝ่ายบริหารมีนายกเทศมนตรี คนหนึ่งซึ่งมาจากการเลือกตั้งเป็นผู้นำ ส่วนฝ่ายนิติบัญญัติมีสภานคร  ดำเนินการ
นครปกครองโดยครงแบ่งเขตปกครองออกเป็นเขต และเขตแบ่งเป็นหมู่บ้านในเมือง  กับละแวก  เขตในไถหนานไม่มีอำนาจปกครองตนเอง ขณะที่หมู่บ้านและละแวกปกครองตนเอง
ศูนย์กลางการปกครองของนครไถหนาน คือ เขตอันผิงกับเขตซินหยิง เขตทั้งสองเคยเป็นที่ตั้งที่ว่าการเทศมณฑลซึ่งบัดนี้ใช้เป็นศูนย์ราชการ (administration center) เพื่อบริหารงานพัฒนาทั่วไป เช่น การศึกษา และการผังเมือง ส่วนในเขตที่เหลือมีสำนักงานเขต (district office) เพื่อให้พลเมืองสามารถเข้าถึงบริการของรัฐได้
อนึ่ง ถือกันว่า ไถหนานเป็นฐานอำนาจของพรรคประชาธิปไตยก้าวหน้า โดยเฉพาะในการเลือกตั้งระดับชาติ
เขตปกครอง
ไถหนานประกอบด้วยเขต 37 เขต ดังนี้
วัฒนธรรม
ไถหนานถือเป็นเมืองหลวงด้านวัฒนธรรมของไต้หวัน เพราะเป็นแหล่งโบราณสถาน ศาสนสถาน และภูมิปัญญาซึ่งเก่าแก่ที่สุดบนเกาะไต้หวัน นอกจากนี้ ไถหนานยังรักษาของกินอันเป็นเอกลักษณ์เอาไว้มาตลอดประวัติศาสตร์อันยาวนาน
ประเพณีชาวบ้าน
พลเมืองไถหนานจำนวนมากผูกพันใกล้ชิดกับวัดและเทพยดาจีน เช่น บิดามารดามักพาบุตรไปไหว้นางฟ้าเจ็ดดาว ซึ่งเป็นเทวีพิทักษ์เด็ก และตามประเพณีแล้ว ชาวจีนถือว่า เด็กเป็นผู้ใหญ่เมื่ออายุได้สิบหกปี ชาวไถหนานซึ่งได้รับอิทธิพลจากคตินี้ก็จัดพิธีกรรมใหญ่โตให้แก่บุคคลทั้งหลายที่อายุสิบหกปี พิธีกรรมดังกล่าวมีขึ้นในวันที่เจ็ดเดือนเจ็ดของทุกปีตามปฏิทินจันทรคติ เรียกว่า "วันกำเนิดนางฟ้าเจ็ดดาว"  อนึ่ง ในอดีต ครอบครัวชาวไถหนานที่บุตรหลานทำงาน ณ ท่าเรือจะอาศัยวันดังกล่าวเรียกให้เริ่มเพิ่มค่าจ้างเด็กเสมอค่าจ้างผู้ใหญ่ด้วย
นักเรียนนักศึกษาเมื่อจะสอบก็มักไปขอพรจากราชาเหวินชัง เทพแห่งการเล่าเรียน วัดเหวินชังซึ่งนิยมไปกันนั้นตั้งอยู่ ณ บริเวณซึ่งเดิมเป็นป้อมโปรวินเทีย นักเรียนที่กำลังจะสอบเข้ามหาวิทยาลัยยังมักพากันไปไหว้เหวินชังในเดือนมิถุนายนอันเป็นเดือนก่อนสอบ และผู้ต้องการโชคด้านความรักหรือชีวิตสมรสมักไหว้อาวุโสใต้จันทร์  ซึ่งเป็นกามเทพจีน ชาวไถหนานยังไหว้เจ้าเข้าวัดด้วยสาเหตุอีกหลายประการ เป็นต้นว่า ไปวิงวอนขอโชคลาภ ไปทำบุญวันเกิด หรือไปทำนายโชคชะตาราศี
ส่วนพิธีมงคลสมรสในไถหนานนั้นเป็นที่ขึ้นชื่อเพราะขั้นตอนพิถีพิถัน ขบวนแห่อึงมี่ และหน้าที่ของบ่าวสาวในการเตรียมข้าวของสิบสองประการซึ่งสื่อความหมายต่าง ๆ ให้เป็นของหมั้นแก่กัน ผู้คนเชื่อว่า ความสลับซับซ้อนนี้เป็นเครื่องสำแดงความเป็นอารยชาติ
ประชาชนในเขตอันผิงยังมักติดรูปสิงห์คาบดาบ ไว้หน้าบ้านเพื่อไล่ผี ประเพณีนี้มีที่มาจากสมัยอาณาจักรตงหนิง เมื่อไพร่พลรบทัพจับศึกกลับมา มักนำโล่รูปหัวสิงห์แขวนไว้หน้าประตูบ้าน แล้วสอดดาบไว้ในปากสิงห์ ชาวบ้านทั่วไปเห็นก็จดจำมาทำบ้างด้วยเชื่อว่า เป็นสัญลักษณ์แห่งความปลอดภัย ส่วนที่นิยมปฏิบัติกันในท้องถิ่นนี้เพราะครั้งนั้นอันผิงเป็นฐานทัพเรือหลัก
อาหารการกิน
อาหารไต้หวันชื่อดังหลายตำรับกำเนิดที่ไถหนาน และเนื่องจากไถหนานเป็นแหล่งอุตสาหกรรมน้ำตาลมาแต่โบราณกาล อาหารไถหนานจึงมักมีรสหวานกว่าอาหารในภูมิภาคอื่นของประเทศ ที่ขึ้นชื่อที่สุด คือ
อาหารที่โด่งดังในไถหนานหลายรายการทำจากปลานวลจันทร์ทะเล หรือที่ชาวไถหนานเรียก "ปลาราชสกุล" (Koxing's Fish) เพราะเชื่อว่า ชื่อปลานี้อย่างเป็นทางการในภาษาจีน คือ "ชือมู่-ยฺหวี" อันแปลว่า "ปลาตาเล็น" นั้น เจิ้ง เฉิงกง หรือบรรดาศักดิ์ว่า "เจ้าราชสกุล" (Koxinga) ตั้งให้
อนึ่ง ภัตตาคารร้านรวงจำนวนมากในไถหนานยังมีความเป็นมาย้อนไปถึงสมัยที่ไถหนานเป็นเมืองขึ้นราชวงศ์ชิงและเมืองขึ้นญี่ปุ่นด้วย
วัดวาอาราม
ไถหนานขึ้นชื่อเรื่องมีวัดมาก และบางแห่งเป็นชนิดซึ่งไม่ปรากฏที่ใดในเกาะไต้หวันอีก ศาสนสถานเลื่องชื่อนั้นเรียกรวมกันว่า "เจ็ดวัดแปดอาราม" (seven temples and eight shrines) วัดเจ็ดแห่งนั้นเป็นพุทธสถาน ส่วนอารามแปดแห่งเป็นศาสนสถานเต๋า
พิพิธภัณฑ์และอุทยาน
ไถหนานมีพิพิธภัณฑ์และอุทยานมากมายเพราะยังดำรงรักษาวัฒนธรรมหลายแขนงไว้เป็นอย่างดี ในบรรดาสถานที่เหล่านี้ ที่โด่งดังได้แก่
กีฬา
ไถหนานเป็นที่อยู่ของสิงห์ยูนิ-เพรสซิเดนต์เซเว่นอีเลฟเว่น (Uni-President 7-Eleven Lions) ทีมบาสเกตบอลมืออาชีพซึ่งมักแข่งขันที่สนามเบสบอลเทศบาลไถหนาน นอกจากนี้ ไถหนานยังเป็นบ้านเกิดของนักเบสบอลผู้มีชื่อเสียงหลายคน เช่น หวัง เจี้ยนหมิน (Wang Chien-Ming) กัว หงจื้อ (Kuo Hong-Chih) กัว ไท่-ยฺเหวียน (Kuo Tai-yuan) และหลิน เอิน-ยฺหวี่ (Lin En-yu)
อีดีเอส เอฟวิเดย์ สเตชั่น
98 อีดีเอส เอฟวี่เดย์ สเตชัน  ผลิตโดย บริษัท สตูดิโอ 888 จำกัด เดิมออกอากาศทางสถานีวิทยุเสียงจากกองทัพเรือ (ชื่อย่อ: ส.ทร.) ระบบเอฟเอ็ม ความถี่ 88.5 เมกะเฮิร์ตซ์ เริ่มตั้งแต่วันศุกร์ที่ 1 มกราคม พ.ศ. 2559 เวลา 00.00 น. เป็นต้นมา ตั้งแต่ วันอังคารที่ 1 มกราคม พ.ศ. 2562 เป็นต้นไป อีดีเอส เอฟวี่เดย์ สเตชัน ย้ายความถี่เดิมจาก 88.5 เมกะเฮิรต์ซ์ ได้ย้ายไปเป็น 98.0 เมกะเฮิรต์ซ์ เจ้าของออกอากาศสัญญาณเสียง กองพลที่ 1 รักษาพระองค์ มาแทนที่ 98 อีสานเอฟเอ็ม ที่ยุติออกอากาศเนื่องจากหมดสัมปทานไป อีดีเอส เอฟวี่เดย์ สเตชัน จึงออกอากาศมาจนถึงปัจจุบันนี้
EDS Everyday Station ออกอากาศอย่างเป็นทางการเมื่อวันที่ 1 มกราคม 2559 ภายใต้การดูแลของ หัทยา วงษ์กระจ่าง หรือ ดีเจเปิ้ล อดีตดีเจชื่อดังโดยบริษัท สตูดิโอ 888 ได้รับสัมปทานคลื่น 88.5 ต่อจาก สบายดีเรดิโอ คลื่นวิทยุภายใต้การดูแลของบริษัท อาร์ สยาม ค่ายเพลงในเครือ บริษัท อาร์เอส จำกัด (มหาชน) ที่หมดสัมปทานไปเมื่อวันที่ 31 ธันวาคม 2558
ช่วงวันที่ 1 มกราคม - 14 กุมภาพันธ์ 2559 ทางคลื่นออกอากาศโดยไม่มีดีเจมาเปิดเพลงจนกระทั่งวันที่ 15 กุมภาพันธ์ 2559 จึงได้มีดีเจมาดำเนินรายการและคอยเปิดเพลง
จนถึงเมื่อวันที่ 31 ธันวาคม 2561 EDS Everyday Station ได้หมดอายุสัมปทานคลื่นวิทยุ 88.5 และย้ายคลื่นใหม่เป็น 98 EDS Everyday Station ความถี่คลื่นวิทยุที่ 98.0 เมื่อในวันที่ 1 มกราคม 2562 เวลา 00.00 เป็นต้นมา
และเมื่อวันที่ 31 ตุลาคม 2564 ทางสถานีฯ ได้ทำการส่งกระจายเสียงเป็นวันสุดท้าย และเมื่อเข้าสู่วันที่ 1 พฤศจิกายน 2564 เวลา 0:01 น. สถานีก็ได้ยุติการออกอากาศลงอย่างเป็นทางการ ทั้งทางวิทยุและออนไลน์
ลีกาอึนตึย
ลีกาอึนตึย (Liga I) เป็นลีกฟุตบอลสูงสุดของประเทศโรมาเนีย ก่อตั้งในปี ค.ศ. 1909
แบดเทสต์
แบดเทสต์ (Bad Taste) สามารถหมายถึง
ปีเตอร์ แจ็กสัน
เซอร์ปีเตอร์ โรเบิร์ต แจ็กสัน (Sir Peter Robert Jackson) เป็นชาวนิวซีแลนด์ เกิดเมื่อวันที่ 31 ตุลาคม ค.ศ. 1961 ในเขต Pukerua Bay เมือง North Island ประเทศนิวซีแลนด์ มีผลงาน ทั้งการเป็น ผู้เขียนบทภาพยนตร์, ผู้กำกับภาพยนตร์ และ ผู้อำนวยการสร้างภาพยนตร์ อย่างผลงานภาพยนตร์ไตรภาค เดอะลอร์ดออฟเดอะริงส์ (2001-2003) และ เดอะ ฮอบบิท (2012-2014) แจ็กสันเคยได้รับการเสนอชื่อเข้าชิง อะคาเดมีอะวอร์ด ได้รับรางวัล ภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม มาแล้วจากการกำกับภาพยนตร์เรื่อง เดอะลอร์ดออฟเดอะริงส์: มหาสงครามชิงพิภพ (2003) แจ็กสันยังเป็น ผู้อำนวยการสร้างภาพยนตร์ บางส่วนของแจ็กสันได้แก่ ยึดแผ่นดิน เปลี่ยนพันธุ์มนุษย์ (2009), การผจญภัยของตินติน (2011), พิพากษาตุลาการ (2012) และ สมรภูมิล่าเมือง: จักรกลมรณะ (2018) รายได้จากการกำกับภาพยนตร์ของเขารวมมากกว่า 6,654 ล้านดอลลาร์สหรัฐ ทำให้เขาอยู่อันดับที่ 3 จากผู้กำกับที่ทำรายได้สูงที่สุดในโลก
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 16 เรื่องของ ปีเตอร์ แจ็กสัน 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ ปีเตอร์ แจ็กสัน
ซัมเมอร์สแลม (2008)
ซัมเมอร์สแลม (2008) (SummerSlam (2008)) เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ในปี 2008 ที่จัดหลังศึกใหญ่ เดอะเกรทอเมริกันแบช (2008) จัดเมื่อวันที่ 17 สิงหาคม ค.ศ. 2008 ณ สนามคอนเสโค ฟิลด์เฮ้าส์ ในเมืองอินเดียแนโพลิส, รัฐอินดีแอนา สหรัฐอเมริกา โดยแสดงนักมวยปล้ำจาก รอว์ ,สแมคดาวน์ และอีซีดับเบิลยู โดยจัดเป็นครั้งที่ 23 ของศึกซัมเมอร์สแลม
ผู้สอบบัญชี
ผู้สอบบัญชี หรือ ผู้ตรวจสอบ (auditor) คือ บุคคลหรือองค์กรที่บริษัทแต่งตั้งขึ้นสอบบัญชี (audit) การจะเป็นผู้สอบบัญชีได้ บุคคลควรได้รับการรับรองจากหน่วยงานควบคุมการบัญชีและการสอบบัญชี ทั้งต้องมีคุณสมบัติบางประการตามที่กำหนด โดยทั่วไปแล้ว การจะเป็นผู้ตรวจสอบภายนอกของบริษัท บุคคลควรมีใบรับรองการประกอบวิชาชีพจากหน่วยงานควบคุม
สระศักดิ์สิทธิ์ทั้งสี่
สระศักดิ์สิทธิ์ทั้งสี่ประกอบไปด้วยสระน้ำสี่เหลี่ยมผืนผ้าจำนวน 4 สระ ได้แก่ สระแก้ว, สระเกษ, สระคา, และสระยมนา โดยสระแก้วอยู่เหนือสุด ถัดลงมาเป็นสระคา ส่วนสระยมนาอยู่ทางทิศตะวันตกของสระคา และด้านล่างทิศใต้เป็นสระเกษโดยมีขนาดใหญ่ที่สุด
น้ำภายในสระศักดิ์สิทธิ์ทั้งสี่ถูกนำไปใช้ประกอบพระราชพิธีถือน้ำพระพิพัฒน์สัตยา และพระราชพิธีสรงน้ำมูรธาภิเษกของพระมหากษัตริย์ โดยครั้งล่าสุดได้นำน้ำจากสระไปใช้ในพระราชพิธีบรมราชาภิเษก พุทธศักราช 2562 ของพระบาทสมเด็จพระวชิรเกล้าเจ้าอยู่หัว
ลักษณะทางกายภาพ
สระศักดิ์สิทธิ์ทั้งสี่ประกอบไปด้วยสระน้ำสี่เหลี่ยมผืนผ้าจำนวน 4 สระ ได้แก่ สระแก้ว สระเกษ เป็นสระที่มีขนาดใหญ่ที่สุด สระคา และสระยมนา นอกจากนี้ ในปัจจุบันยังพบสระขนาดเล็ก 2 สระ ตั้งอยู่ระหว่างสระยมนา และสระเกษ บ้างเรียกว่า สระอมฤต 1 และสระอมฤต 2 โดยปรากฏตำแหน่งของสระอยู่ในแผนผังของกรมศิลปากรมาตั้งแต่ พ.ศ. 2502 แต่กลับไม่ปรากฏอยู่ในเอกสารจดหมายเหตุ จึงสันนิษฐานว่า น่าจะเป็นสระน้ำที่ขุดขึ้นใหม่ในระยะหลัง และมิได้มีความสัมพันธ์กับสระศักดิ์สิทธิ์ทั้งสี่
บริเวณใกล้กับสระเกษ มีคันดินอยู่หนึ่งแนว กล่าวกันว่าแนวคันดินดังกล่าวทอดตัวยาวไปทางทิศใต้จนถึงเมืองเก่า แต่ปัจจุบันถูกไถรื้อปรับพื้นที่จนเกือบสิ้นสภาพแล้ว ด้านบนของคันดินมีเจดีย์ที่สร้างใหม่เมื่อประมาณ 50 ปี อย่างไรก็ตาม ผลจากการขุดแต่งทางโบราณคดีของกรมศิลปากรเมื่อปี พ.ศ. 2549 พบว่าด้านล่างของเจดีย์มีฐานโบราณสถาน ก่อด้วยอิฐ ลักษณะคล้ายฐานของมณฑป แต่ไม่สามารถศึกษารูปแบบที่สมบูรณ์ได้ เนื่องจากพบหลักฐานหลงเหลืออยู่ค่อนข้างน้อย
สระศักดิ์สิทธิ์ทั้งสี่ได้รับการประกาศขึ้นทะเบียนเป็นโบราณสถานเมื่อวันที่ 8 มีนาคม พ.ศ. 2478 และมีการกำหนดเขตที่ดินโบราณสถาน เมื่อวันที่ 22 กันยายน พ.ศ. 2558 มีพื้นที่โบราณสถานประมาณ 55 ไร่ 30 ตารางวา
ตำนาน
นิทานเชิงตำนานนี้ได้เล่าถึงสระศักดิ์สิทธิ์ทั้งสี่ว่า ครั้งหนึ่งมีเจ้าเมืองผู้ครองนครองค์หนึ่ง มีธิดา 4 องค์ ชื่อ แก้ว คา ยมนา และเกศ พระธิดาสามองค์แรกมีสวามีเป็นคนธรรมดา แต่ธิดาองค์สุดท้องมีสวามีเป็นลิงเผือก ต่อมา เมื่อเจ้าเมืองรู้ว่าตนเองชราภาพลงมาก จึงคิดจะยกเมืองให้กับลูกเขยครองแทน โดยตั้งกติกาว่า ให้พระธิดาช่วยกันขุดสระให้เสร็จภายใน 7 วัน ผู้ใดขุดสระได้ใหญ่ที่สุด ก็จะให้สวามีของธิดาองค์นั้นเป็นเจ้าเมืองแทน
ธิดาและสวามี 3 คู่แรก ต่างช่วยกันขุดสระ ยกเว้นธิดาองค์สุดท้องที่ต้องขุดเพียงคนเดียว และก็ยังถูกพวกพี่กลั่นแกล้ง โดยนำดินมาถมใส่ จนกระทั่งในคืนสุดท้าย ธิดาเกตจึงอ้อนวอนให้ลิงเผือกช่วยเหลือ พญาลิงจึงพาพลพรรคลิงมาช่วยขุด จนได้สระใหญ่กว่าสระ ของธิดาผู้พี่ทั้งสาม และยังทำเป็นเกาะกลางน้ำปลูกต้นเกตเพื่อเป็นสัญลักษณ์ไว้ด้วย พอรุ่งเช้า เจ้าเมืองเกิดสวรรคตไปก่อน บรรดาเสนาอำมาตย์พิจารณากันแล้วเห็นว่า สระของเกตกับลิงเผือกใหญ่กว่าของคู่อื่น จึงมีมติมอบราชสมบัติให้ครอบครองแทน
ธิดาองค์พี่ทั้งสามและสวามีไม่พอใจ จึงขโมยพระขรรค์ศักดิ์สิทธิ์หนีไป พญาลิงเผือก ออกติดตามไปทันกันที่สระเกต พวกพี่จึงขว้างพระขรรค์ลงสระ บังเอิญถูกต้นเกตขาดสะบั้น ล้มลง และพระขรรค์ก็จมสูญหายไปด้วย ตั้งแต่นั้นมาสระดังกล่าวจึงกลายเป็นสระศักดิ์สิทธิ์ เนื่องจากมีพระขรรค์ศักดิ์สิทธิ์อยู่ภายในสระแห่งนี้
ตำนานดังกล่าว คงเป็นการแต่งขึ้นโดยชนรุ่นหลัง เพื่อเล่าถึงความศักดิ์สิทธิ์ของสระศักดิ์สิทธิ์ทั้งสี่ ซึ่งเรื่องเล่าประเภทนี้ถือเป็นขนบอย่างหนึ่งที่มักพบอยู่เสมอในสังคมไทยครั้งอดีต
การใช้งาน
น้ำภายในสระศักดิ์สิทธิ์ทั้งสี่ค้นพบหลักฐานว่าถูกนำไปใช้ในพระราชพิธีของราชสำนักตั้งแต่สมัยอยุธยา โดยมีการบันทึกการใช้น้ำในสมัยรัตนโกสินทร์ ในปี พ.ศ. 2388 ช่วงรัชสมัยพระบาทสมเด็จพระนั่งเกล้าเจ้าอยู่หัว ได้มีใบบอกเมืองสุพรรณบุรี จ.ศ. 1207 โดยเป็นการแจ้งให้นำน้ำจากสระศักดิ์สิทธิ์ทั้งสี่เพื่อไปใช้ในพระราชพิธีตรุษ
ในปี พ.ศ. 2398 ช่วงรัชสมัยพระบาทสมเด็จพระจอมเกล้าเจ้าอยู่หัว ในหนังสือสมุดไทยดำ หมวดจดหมายเหตุรัชกาลที่ 4 จ.ศ. 1217 แจ้งกรมการเมืองสุพรรณบุรี ให้ตักน้ำจากสระศักดิ์สิทธิ์ทั้งสี่ เพื่อไปทำพระราชพิธีสารท ในปี พ.ศ. 2409 ทรงพระมีพระบรมราชโองการสั่งให้พระยาสุพรรณ และกรมการเมืองส่งน้ำจากสระศักดิ์สิทธิ์ทั้งสี่ไปกรุงเทพมหานคร สำหรับเป็นน้ำสรง น้ำเสวย
ในปี พ.ศ. 2403 ทรงมีพระราชประสงค์นำน้ำเข้ากรุงเทพมหานครสำหรับใช้ในพระราชพิธีตรุษ และพระราชพิธีสารททุกครั้ง เอกสารบางฉบับแสดงให้เห็นถึงพระบาทสมเด็จพระจอมเกล้าเจ้าอยู่หัวทรงให้ความสำคัญอย่างมากกับน้ำจากสระศักดิ์สิทธิ์ทั้งสี่ ตัวอย่างเช่น ในปี พ.ศ. 2407 มีสารตราถึงเมืองสุพรรณบุรี ให้หาเครื่องบวงสรวง แล้วตักน้ำส่งกรุงเทพมหานคร, ในปี พ.ศ. 2410 มีสารตราจากเจ้าพระยาจักรีถึงพระยาสุพรรณบุรี แจ้งให้เจ้าหน้าที่กรมโหรและกรมช้าง ไปตักน้ำจากสระศักดิ์สิทธิ์ทั้งสี่เพื่อเป็นน้ำพระราชพิธี
สำหรับขั้นตอนในการพลีกรรมตักน้ำจากสระศักดิ์สิทธิ์ทั้งสี่นั้นปรากฏหลักฐานในหนังสือสมุดไทยดำ หมวดจดหมายเหตุรัชกาลที่ 4 จ.ศ. 1226 เลขที่ 61 มีรายละเอียดขั้นตอนเอาไว้ว่า เมื่อจะกระทำพิธีตักน้ำ ได้ให้หมอยอดสี่กรมช้าง และขุนพิไชยฤกษ์โหร เชิญท้องตราออกมายังพระยาสุพัน และกรมการ โดยให้จัดการปลูกศาลที่สระ สระละศาล และจัดบายศรี 4 สำรับ, ศีรษะสุกร 4 ศีรษะ, เครื่องกระยาบวช, และให้จัดผ้าขาว เพื่อให้โหรนุ่งห่ม จากนั้นเมื่อถึงวันที่กำหนด ให้พระยาสุพันและกรมการพร้อมกับหมอยอด และขุนพิไชยฤกษ์ออกไปที่สระเพื่อตั้งการบวงสรวง เมื่อโหรบอกฤกษ์แล้วให้ยิงปืนเป็นสัญญาณ จึงตักน้ำจากสระทั้งสี่ที่ใสสะอาดดี ใช้ผ้าขาวกรองอย่าให้มีผง นำน้ำใส่ในกระถาง เอาผ้าขาวปิดปากกระถางแล้วเอาเชือกผูก ประทับตราให้มั่นคง และมอบให้หมอยอดกับขุนพิไชยฤกษ์ นำเข้าไปยังกรุงเทพมหานครโดยเร็ว
ต่อมา ปรากฏหลักฐานการนำน้ำจากสระศักดิ์สิทธิ์ทั้งสี่ไปใช้ในพระราชพิธีสรงน้ำมูรธาภิเษกในพระราชพิธีบรมราชาภิเษกพระมหากษัตริย์กรุงรัตนโกสินทร์ 3 รัชกาล: ในรัชสมัยพระบาทสมเด็จพระมงกุฏเกล้าเจ้าอยู่หัว ปรากฏความในจดหมายเหตุพระราชพิธีบรมราชาภิเษกพระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว, ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ปรากฏความในหนังสือประมวลพระราชกรณียกิจพระบาทสมเด็จพระเจ้าอยู่หัว พ.ศ. 2489–2510
ในรัชสมัยพระบาทสมเด็จพระวชิรเกล้าเจ้าอยู่หัว ได้นำน้ำไปใช้ในพระราชพิธีสรงน้ำมูรธาภิเษกในพระราชพิธีบรมราชาภิเษก พุทธศักราช 2562 โดยเมื่อวันที่ 6 พฤษภาคม พ.ศ. 2562 มีพิธีพลีกรรมตักน้ำจากสระศักดิ์สิทธิ์ทั้งสี่ ฉัตรชัย พรหมเลิศ ปลัดกระทรวงมหาดไทย และนิมิต วันไชยธนวงศ์ ผู้ว่าราชการจังหวัดสุพรรณบุรี เป็นประธานในพิธีพลีกรรมตักน้ำ โดยเริ่มพิธีตักน้ำบรรจุในขันน้ำสาคร โดยเริ่มจากสระแก้ว สระคา สระยมนา และสระเกษตามลำดับ ต่อมา ตั้งขบวนนำขันน้ำสาครทั้งแปดใบ เดินทางไปยังพระวิหารหลวงพ่อโต วัดป่าเลไลยก์วรวิหาร เพื่อทำพิธีทำน้ำอภิเษก
การศึกษา
เมื่อวันที่ 21 ตุลาคม พ.ศ. 2451 พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินมายังสระศักดิ์สิทธิ์ทั้งสี่ของเมืองสุพรรณบุรี ในครั้งนั้นทรงมีพระราชหัตถเลขาพระราชทานไปยังพระบาทสมเด็จพระมงกุฏเกล้าเจ้าอยู่หัว เมื่อครั้งดำรงพระอิสริยยศสมเด็จพระบรมโอรสาธิราช สยามมกุฎราชกุมาร ซึ่งมีเรื่องเกี่ยวกับสระศักดิ์สิทธิ์ โดยทรงกล่าวถึงลักษณะทางกายภาพของสระศักดิ์สิทธิ์ทั้งสี่ ความว่า
ทรงมีพระราชาธิบายถึงสภาพของสระศักดิ์สิทธิ์ทั้งสี่ ความว่า
ทรงสันนิษฐานว่าสระเป็นส่วนหนึ่งของเทวสถานของศาสนาพราหมณ์ ดังความว่า
และทรงมีพระราชาธิบายปรากฏในพระราชนิพนธ์เรื่อง พระราชพิธีสิบสองเดือน ความว่า "น้ำซึ่งใช้ในสหัสธารานั้นใช้น้ำสี่สระคือ น้ำสระแก้ว สระเกศ สระคา สระยมนา รวมกันน้ำสี่สระนี้ เป็นน้ำสำหรับบรมราชาภิเษกมาแต่ครั้งพระร่วงกรุงสุโขทัยมีลัทธิถือกันว่าน้ำสี่สระนี้ ถ้าผู้ใดเอาไปกินอาบเป็นเสนียดจัญไรมักให้เปื่อยพัง และมีอันตรายต่าง ๆ ที่ว่านี้ตามคำกล่าวไว้แต่โบราณผู้ที่มีความยำเกรงต่อพระเจ้าแผ่นดินอยู่ ก็ไม่มีผู้ใดที่จะคิดอ่านทดลอง ได้ทราบคำเล่าบอกว่ามีผู้ที่ฟุ้ง ๆ วุ่นวายได้ทดลองก็บังเกิดอันตรายต่างๆ เพราะผู้นั้นมีจิตใจไม่สู้สุจริตอยู่แล้ว"
พื้นที่บริเวณสระศักดิ์สิทธิ์ทั้งสี่ สันนิษฐานว่ามีการแต่งตั้งเจ้าหน้าที่ผู้ดูแลรักษาสระมาตั้งแต่แรก เพื่อป้องกันไม่ให้เจ้าเมืองอื่นมาลักลอบตักน้ำไปใช้ แต่ก็ไม่ปรากฏรายชื่อผู้รักษาสระอย่างชัดเจน
ต่อมา ในสมัยรัชกาลที่ 3–4 เริ่มพบเอกสารจดหมายเหตุกล่าวถึงตำแหน่ง "ขุนคงคา" โดยเป็นผู้ดูแลรักษาสระศักดิ์สิทธิ์ทั้งสี่นี้ โดยมีเลกในสังกัดจำนวนหนึ่งในเขตชุมชนโดยรอบ เพื่อช่วยกันดูแลรักษาสระเหล่านี้ ขุนคงคา ตำแหน่งนี้ยังคงมีสืบต่อมาในสมัยรัชกาลที่ 5 โดยพบการกล่าวถึงขุนคงคาในใบบอก ลงวันที่ 18 กันยายน ร.ศ. 108 สำหรับตำแหน่งขุนคงคานี้ มีการรับราชการติดต่อกันเรื่อยมา จนกระทั่ง ถึงสมัยรัชกาลที่ 7 จึงได้ยุบตำแหน่งดังกล่าวลง
อนึ่ง เมื่อปี พ.ศ. 2395 ครั้งสมัยรัชกาลพระบาทสมเด็จพระจอมเกล้าเจ้าอยู่หัว มีการร้องเรียนว่า มีสัตว์ต่าง ๆ เช่น ช้าง, ม้า, วัว, และควาย เข้าไปลุยน้ำในสระจนขุ่นไม่ใสสะอาด จึงโปรดเกล้าฯ ให้ขุนคงคาขุดลอกสระ และจัดทำเขื่อนไม้กันรอบสระ และในปีต่อมา โปรดเกล้าฯ ให้สร้างศาลเทพารักษ์รวมถึงสร้างพระปรางค์ที่สระทั้งสี่ แต่การดังกล่าวก็ยังไม่แล้วเสร็จ จนกระทั่งในปี พ.ศ. 2397 ก็ยังมีหนังสือ สั่งการเร่งรัดให้ดำเนินการให้แล้วเสร็จโดยเร็ว
สภาพของสระศักดิ์สิทธิ์ทั้งสี่ คงสภาพเสื่อมโทรม เนื่องจากถูกปล่อยปละละเลยมาเป็นเวลานาน โดยเมื่อปี พ.ศ. 2509 ตรี อมาตยกุล เขียนถึงสระศักดิ์สิทธิ์ทั้งสี่ไว้ในบทความเรื่อง สระแก้ว สระคา สระยมนา สระเกษ ดังความว่า
ต่อมา ในปี พ.ศ. 2549 สำนักศิลปากรที่ 2 สุพรรณบุรี และจังหวัดสุพรรณบุรี ได้ดำเนินการปรับปรุงโดยทำการขุดลองสระใหม่ รวมถึงปรับปรุงภูมิทัศน์ให้สวยงาม โดยได้มีการมอบอำนาจให้เทศบาลตำบลท่าเสด็จเป็นผู้ดูแลรักษาบริเวณรอบพื้นที่สระศักดิ์สิทธิ์ทั้งสี่
มุกุรุม่า เค็นเซย์
มุกุรุม่า เค็นเซย์ ตัวละครจากการ์ตูนจากเรื่องเทพมรณะ เป็นยมทูตอดีตหัวหน้าหน่วยที่ 9 แห่ง 13 หน่วยพิทักษ์
ลักษณะ/อุปนิสัย
บุคลิกห้าวหาญเอาจริงเอาจัง ใส่ใจผู้ใต้บังคับบัญชา
ประวัติ
อดีตหัวหน้าหน่วย 9 แห่ง 13 หน่วยพิทักษ์ เมื่อประมาณ 110 ปี ก่อน ถูกพัวพันเข้ากับการทดลองของไอเซ็น จนลูกน้องถูกฆ่าตายและตัวเขาเองถูกปลุกพลังฮอลโลว์ให้ตื่นขึ้นมา แม้ว่าภายหลังอุราฮาระ จะช่วยด้วย ลูกแก้ววินาศ (โฮเคียคุ) ก็ไม่สามารถรักษาได้ อีกทั้งยังถูก 46 ห้องวังกลาง ตัดสินให้กำจัดในฐานะฮอลโลว์  อุราฮาระจึงต้องผนึกวิญญาณของเขาพร้อมทั้ง เพื่อผู้ประสบชะตากรรมเดียวกันอีก 7 คน แล้วหนีมาที่โลกมนุษย์ เกิดเป็นกลุ่มไวเซิร์ดทั้ง 8 ขึ้น
ภาคอดีต
อดีตหัวหน้าหน่วยที่ 9 ซึ่งเคยช่วยชีวิต ฮิซากิ ชูเฮย์(รองหัวหน้าหน่วย 9 ในปัจจุบัน) เขาสักตัวอักษร 69 ไว้ที่หน้าท้อง หมายถึง มุกุ(ุ6) รุม่าแห่งหน่วย 9 จึงเป็นที่มาของรอยสัก 69 บนใบหน้าชูเฮย์ เพื่อระลึกถึงผู้มีพระคุณ ภายหลังถูกการทดลองของไอเซ็นทำให้กลายเป็นฮอลโลว์ แต่ก็ได้อุราฮาระ(อดีตหัวหน่วยหน้าหน่วย 12 ในขณะนั้น) ช่วยเอาไว้ อีกทั้งยังสร้างกายหยาบ แล้วพาพวกเขาทั้ง 9 หนีมาที่โลกมนุษย์
ขั้นปลดปล่อยสวัสดิกะ (บังไค)
เพิ่มเติม เค็นเซย์เป็นคนที่ช่วยชูเฮ ในวัยเด็กเอาไว้ด้วย เพราะ อย่างงี้ชูเฮ จึงใช้สัญลักษณ์ที่เหมือนเลข 69 แทน เค็นเซย์ ที่ตนเคารพ
sp:Vizard
Gotei 13 Shinigami trong Bleach
โทโมโยะ ฮาราดะ
โทโมโยะ ฮาราดะ เป็นนักร้องวงดนตรีอิเล็กทรอนิกา "pupa"  และนักแสดงหญิงชาวญี่ปุ่นจากจังหวัดนางาซากิ เธอมีชื่อเสียงจากการแสดงในอาซาโดระเรื่องโอฮิซามะ ของสถานีโทรทัศน์เอ็ชเอชเค และถึงตาเธอฆ่า ของสถานีโทรทัศน์นิปปอนทีวี
ในปี ค.ศ. 1982 โทโมโยะได้เข้าร่วมวงการอุตสาหกรรมบันเทิงตั้งแต่อายุ 14 ปี หลังเธอลงสมัครคัดตัวนักแสดงของบริษัทคาโดกาวะ และหลังจากนั้นเพียง 1 ปีโทโมโยะได้แสดงนำในภาพยนตร์เรื่องยาวเป็นครั้งแรกในชื่อ โทกิโอะคาเกรุโชโจ ที่ประสบความสำเร็จและได้รับรางวัลนักแสดงมาใหม่ดีเด่น โทโมโยะจึงตั้งใจที่อุทิศตนให้แก่วงการบันเทิงอย่างเต็มที่จนทำให้เธอไม่ได้เข้าศึกษาต่อในมหาวิทยาลัย ในปี 2011 เธอได้รับบทบาทแม่ในละครโทรทัศน์ช่วงเช้าของสถานีโทรทัศน์เอ็ชเอชเคเรื่องโอฮิซามะ และฮังบุน, อาโออิ  ในปี 2018 ตามลำดับ ในปี 2018 เธอได้กลับมาแสดงนำอีกครั้งในถึงตาเธอฆ่าที่ตอนสุดท้ายทำเรตติงได้ถึง 19.4% และปลายปี 2021 ได้มีการฉายถึงตาเธอฆ่าฉบับภาพยนตร์ในโรงภาพยนตร์โดยมีนักแสดงชุดเดิมจากฉบับละครโทรทัศน์กลับมาร่วมแสดงอีกครั้ง
วัดป่าภูก้อน
วัดป่าภูก้อน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านก้อง อำเภอนายูง จังหวัดอุดรธานี อยู่ในเขตป่าสงวนแห่งชาติป่านายูงและป่าน้ำโสม ที่ตั้งอยู่บริเวณรอยต่อแผ่นดิน 3 จังหวัด คือ อุดรธานี เลย และหนองคาย
อาคารเสนาสนะที่สำคัญ ได้แก่ ศาลาอุโบสถ 2 ชั้น 1 หลัง ซึ่งเป็นที่ประกอบพิธีสงฆ์ชั้นบนและเป็นที่ฉันชั้นล่าง มีกุฏิพระ 45 หลัง เรือนครัว 1 หลัง เรือนพักฆราวาส 6 หลังถังเก็บน้ำคอนกรีต 20 ถัง และห้องน้ำจำนวนมาก โดยใช้ระบบประปาภูเขา จากฝายเก็บน้ำดินขนาดเล็กที่เป็นแหล่งต้นน้ำซับและน้ำตกในวัด ภายในวัดมีพระบรมสารีริกธาตุบรรจุในพระเกศพระร่วงโรจน์ศรีบูรพา ซึ่งเป็นประธานประดิษฐานอยู่หน้าองค์พระปฐมรัตนบูรพาจารย์มหาเจดีย์ มีพระพุทธไสยาสน์โลกนาถศาสดามหามุนี เป็นพระพุทธรูปปางปรินิพพาน ทำด้วยหินอ่อนขาวจาประเทศอิตาลี ความยาว 20 เมตร
อีวาโนโวดเตสตโว
อีวาโนโวดเตสตโว เล่าเนื้อเรื่องของเด็กกำพร้าที่ชื่ออีวานและประสบการณ์ของเขาในช่วงสงครามโลกครั้งที่สอง อีวาโนโวดเตสตโว เป็นหนึ่งในภาพยนตร์โซเวียตในยุคนั้น เหมือนกับ Letyat zhuravli และ บัลลาดาโอซอลดาเต ที่มองไปที่ค่าใช้จ่ายสงครามของมนุษย์และไม่ได้เชิดชูเกียรติยศในสงครามเช่นเดียวกับภาพยนตร์ที่ผลิตก่อนการผ่อนปรนครุชชอฟ ในการสัมภาษณ์ตาร์คอฟสกีในปี 1962 ตาร์คอฟสกีกล่าวว่าในการสร้างภาพยนตร์เรื่องนี้เขาต้องการ "สื่อถึงความเกลียดชังของสงครามทั้งหมด" และเขาเลือกวัยเด็ก "เพราะเป็นช่วงวัยที่เผชิญกับสงครามมากที่สุด"
อีวาโนโวดเตสตโว ยังเป็นผลงานการกำกับภาพยนตร์ยาวเรื่องแรกของตาร์คอฟสกี และทำให้ตาร์คอฟสกีเป็นที่รู้จักในระดับนานาชาติ ภาพยนตร์ได้รับรางวัลสิงโตทองคำในงานเทศกาลภาพยนตร์เวนิสในปี 1962 และรางวัลโกลเดนเกตอวอร์ดในงานเทศกาลภาพยนตร์นานาชาติซานฟรานซิสโกในปีเดียวกัน นอกจากนี้ อีวาโนโวดเตสตโว ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม ในงานประกาศผลรางวัลออสการ์ ครั้งที่ 38 แต่ไม่ผ่านการคัดเลือกจากสถาบันศิลปะและวิชาการทางภาพยนตร์ ผู้สร้างภาพยนตร์ที่มีชื่อเสียงเช่น อิงมาร์ เบิร์กแมน, Sergei Parajanov และ กชึชตอฟ กีแยชลอฟสกี ได้ยกย่องภาพยนตร์เรื่องนี้และมีส่วนในอิทธิพลต่อการทำงานของพวกเขา
จักรวรรดิรุสเคียฟ
จักรวรรดิรุสเคียฟ (Кіеўская Русь; Ки́евская Русь; Ки́ївська Русь; จากРоусь หรือ роусьскаѧ землѧ, ถอดเป็นอักษรโรมัน: rusĭskaę zemlę) เป็นจักรวรรดิในยุคกลางที่รุ่งเรืองระหว่าง ค.ศ. 879 จนถึง ค.ศ. 1240 ที่ก่อตั้งขึ้นโดยพ่อค้าสแกนดิเนเวีย (วารังเจียน) ที่เรียกว่า "ชนรุส" โดยมีศูนย์กลางอยู่ที่เคียฟ (ปัจจุบันเป็นเมืองหลวงของยูเครน) รัฐรุสถือว่าเป็นต้นตอของชาติพันธุ์สลาฟตะวันออกในปัจจุบันสามชาติพันธุ์ ได้แก่ ชาวเบลารุส, รัสเซีย และยูเครน รัชสมัยของวลาดีมีร์มหาราช (ค.ศ. 980–1015) และพระราชโอรสยาโรสลาฟที่ 1 เดอะไวส์ (ค.ศ. 1019–1054) ถือกันว่าเป็นยุคทองของเคียฟ สมัยนี้เป็นสมัยที่จักรวรรดิรุสเคียฟยอมรับนับถือคริสต์ศาสนา และมีการรวบรวมประมวลกฎหมายที่เขียนเป็นภาษาสลาฟตะวันออกที่เรียกว่า "ประมวลกฎหมายรุสสคายา" (Russkaya Pravda)
ผู้นำสมัยแรกของจักรวรรดิรุสเคียฟสันนิษฐานกันว่าสืบเชื้อสายมาจากชนชั้นผู้นำสแกนดิเนเวียที่ปกครองข้าแผ่นดินที่เป็นชนสลาฟ และมีอำนาจต่อมาจนกระทั่งกลางคริสต์ศตวรรษที่ 11
แชนแทค
แชนแทค (shantak) เป็นสัตว์ประหลาดที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ โดยปรากฏตัวครั้งแรกในนิยายเรื่อง เดอะดรีมเควสต์ออฟอันโนนคาดัธ (พ.ศ. 2469).
ลักษณะ
คำบรรยายในเดอะดรีมเควสต์ออฟอันโนนคาดัธระบุว่าแชนแทคนั้นมีขนาดใหญ่กว่าช้าง ตามตัวมีเกล็ด รูปร่างเหมือนนกแต่มีปีกเหมือนค้างคาว มีหัวเหมือนม้า ผิวเป็นเมือก และเท้าเป็นกงเล็บ
แชนแทคนั้นอาศัยอยู่ในพื้นที่แห้งแล้งหนาวเย็นที่เรียกว่า Cold Waste ในโลกแห่งความฝัน ซึ่งบางครั้งจะมีผู้เรียกแชนแทคมาใช้เป็นสัตว์พาหนะเดินทางไปในอากาศได้ แชนแทคนั้นเป็นเผ่าพันธุ์รับใช้ของไนอาลาโธเทปและอิธาควา เนื่องจากนอเดนส์นั้นไล่ล่าแชนแทค ทำให้แชนแทคหวาดกลัวไนท์กอนท์ที่เป็นเผ่าพันธุ์รับใช้ของนอเดนส์มาก
อะกาโรส
อะกาโรส (Agarose) เป็นพอลิแซ็กคาไรด์ที่สกัดได้จากสาหร่ายสีแดง และเป็นพอลิเมอร์เส้นตรงที่เกิดจากรวมกับของอะกาโรบิโอสหลายหน่วย ซึ่งเป็นไดแซ็กคาไรด์ที่เกิดจากการรวมกันของ ดี -กาแล็กโทส และ 3,6-แอนไฮโดร- L -กาแล็กโทไพราโนส อะกาโรสเป็นหนึ่งในสองส่วนประกอบหลักของอะการ์ ร่วมกับอะกาโรเพกติน
อะกาโรสมักถูกใช้ในชีวโมเลกุลสำหรับการแยกสารโมเลกุลใหญ่ โดยเฉพาะอย่างยิ่งดีเอ็นเอ ที่แยกด้วยวิธีอิเล็กโตรโฟรีซิส แผ่นเจลอะกาโรส (ส่วนใหญ่มักใช้ร้อยละ 0.7 - 2) ที่ใช้ในอิเล็กโตรโฟรีซิส ถูกเตรียมให้อุ่นก่อนนำไปใช้เป็นแม่พิมพ์ อะกาโรสจะเห็นช่วงที่แตกต่างกันตามมวลโมเลกุลและสมบัติของการ นอกจากนี้ อะกาโรสยังถูกใช้สร้างประคำและใช้ในวิธีโครมาโทกราฟีเพื่อแยกโปรตีนบริสุทธิ์
โครงสร้าง
อะกาโรสเป็นพอลิเมอร์เส้นตรง มีมวลโมเลกุลประมาณ 120,000 ประกอบด้วย ดี -กาแล็กโทส และ 3,6-แอนไฮโดร- แอล -กาแล็กโทไพราโนส เชื่อมต่อโดยพันธะไกลโคซิดิก อัลฟา-(1→3) และเบตา-(1→4) 3,6-แอนไฮโดร- แอล -กาแล็กโทไพราโนส เป็น แอล -กาแล็กโทสประเภทหนึ่ง ที่มีการเชื่อมกันของแอนไฮโดรในตำแหน่งที่ 3 และ 6 แม้ว่าบางหน่วยของ แอล -กาแล็กโทสในพอลิเมอร์ จะไม่มีช่วงที่เชื่อมต่อกันก็ตาม ดี -กาแล็กโทส และ แอล -กาแล็กโทส บางหน่วย อาจถูกทำให้เป็นเมทิล ไพรูเวตและซัลเฟตก็พบได้ในปริมาณน้อย
แต่ละโซ่ของอะกาโรสมีกาแล็กโทสประมาณ 800 โมเลกุล โซ่พอลิเมอร์สานเส้นใยเกลียวที่รวมกับเป็นโครงสร้างขั้นบันได มีรัศมีประมาณ 20-30 นาโนเมตร เส้นใยมีคุณสมบัติคล้ายของแข็ง และมีความยาวที่แตกต่างกันขึ้นกับความเข้มข้นของอะกาโรส เมื่อมันถูกทำให้แข็ง เส้นใยจะสร้างร่างแหสามมิติ มีช่องเส้นผ่านศูนย์กลางประมาณ 50 นาโนเมตร ถึงมากกว่า 200 นาโนเมตร ขึ้นกับความเข้มข้นอะกาโรสที่ใช้ โดยเมื่อความเข้มข้นยิ่งสูง เส้นผ่านศูนย์กลางของรูก็จะยิ่งเล็กลง โครงสร้างสามมิติประกอบเข้ากันได้ด้วยพันธะไฮโดรเจน และถูกทำให้แยกออกได้ด้วยความร้อน
วัดประตูป่า
ประวัติ
วัดประตูป่าตั้งวัดเมื่อ พ.ศ. 2301 เป็นชุมชนชาวยองประตูป่าที่อพยพจากการที่พม่ายกทัพมาตีเมืองเหนือ นครหริภุญไชย เมื่อประมาณ พ.ศ.2300 โดยกลุ่มเจ้านายเมืองลำพูนที่อพยพหนีภัยสงครามไปหลบซ่อนตัวอยู่ที่บ้านประตูป่าต่อมาจึงมีการสร้างวัดและหอไตร
ชื่อของวัดตั้งตามที่หมู่บ้าน วัดได้รับพระราชทานวิสุงคามสีมา เมื่อ พ.ศ. 2464 สมัยครูบาธรรมชัย เป็นเจ้าอาวาส
อาคารเสนาสนะ
อาคารเสนาสนะที่สำคัญ คือ หอพระไตรปิฏกซึ่งกรมศิลปากรขึ้นทะเบียนเป็นโบราณสถาน เป็นอาคารไม้สักทั้งหลัง จำนวนเสาทั้งหมด 24 ต้น ยกพื้นเป็น 2 ชั้น ชั้นบนบริเวณที่เก็บ คัมภีร์ มีการยกขึ้นสูงอีกชั้น ด้านหน้าบันแกะสลักลวดลายดอกไม้ ฝังกระจกแก้วตะกั่ว อ่อนช้อยงดงาม ตามแบบฝีมือช่างชาวยอง ฝาผนังไม้ด้านใน และลูกฟักด้านนอกเขียนลายทองเป็นรูป นกยูง และเทวดา รอบทั้งหมด ด้านในห้องเก็บหีบธรรม มีหีบธรรม 9 หีบ
วิหารมีขนาดใหญ่ เป็นรูปทรงล้านนา หน้าบันแกะสลักไม้ปิดทองประดับกระจก เสาวิหารเป็นไม้ ลงลายรดน้ำปิดทอง มีจิตรกรรมฝาผนัง วิหารเดิมหลังเล็ก ไม่ทราบปีก่อสร้างแน่ชัด เคยบูรณะสมัยครูบาธรรมชัยเมื่อ พ.ศ. 2494 โดยก่อเสริมมุขด้านหน้าเพิ่มเติม บูรณะครั้งที่ 2 สมัยพระครูสถิตธรรมากร เมื่อ พ.ศ. 2537
เจดีย์เป็นศิลปะช่างชาวยอง ลักษณะคล้ายองค์พระธาตุหริภุญชัย มีฐานกว้าง 10 เมตร สูง 20 เมตร หุ้มทองจังโก๋ ภายในองค์เจดีย์บรรจุของมีค่า ยอดเจดีย์รูปหม้อคว่ำบรรจุพระตระกูลลำพูน ทั้ง 4 มุมมีเจดีย์เล็ก 4 องค์เสริมรับองค์เจดีย์ให้สูงเด่นเป็นสง่า ภายในรั้วมีกู่บรรจุอัฏฐิครูบาธรรมชัย และกู่พระครูสถิตธรรมากรปิดทองคำเปลว ไม่ทราบปีที่สร้างแน่ชัด บูรณะครั้งแรกเมื่อ พ.ศ. 2437 สมัยครูบาอริยะ บูรณะครั้งที่ 2 เมื่อ พ.ศ. 2487 สมัยครูบาธรรมชัย ล่าสุดเมื่อ พ.ศ. 2542 สมัยพระครูสถิตธรรรมากรเป็นเจ้าอาวาส
เลดีแคโรไลน์ เวอร์สลีย์
เลดีแคโรไลน์ เวอร์สลีย์ (Caroline, Lady Worsley)
สมรส
เธอแต่งงานกครั้งแรกกับ เจมส์ คาร์เนกี ดยุกที่ 3 แห่งไฟฟ์ พระโอรสเพียงคนเดียวใน เจ้าหญิงม็อด เคาน์เตสแห่งโซเทร็ค ในเดือนกันยายน ปี ค.ศ. 1956 โดยหลังจากแต่งงานแล้ว เธอได้รับบรรดาศักดิ์ที่ เดอะฮอลเนอเรอเบิล แคโรไลน์ ดีวาร์ (The Honourable Caroline Dewar) ก่อนจะกลายมาเป็น เลดี คาร์เนกี (The Honourable Lady Carnegie) ในไม่กี่วันถัดมา มีบุตรธิดาดังนี้
ต่อมาเมื่อป้าของสามีเสียชีวิต สามีได้รับบรรดาศักดิ์ ดยุกแห่งไฟฟ์ เธอจึงเป็น ดัชเชสแห่งไฟฟ์ แต่ถึงกระนั้น ทั้ง 2 ได้หย่าร้างกันในปี ค.ศ. 1966 โดยเธอสูญเสียคำนำหน้า เฮอร์ แกรด์ (Her Grace) แต่ยังเป็นดัชเชสแห่งไฟฟ์ และมีคำนำหน้าที่ เดอะฮอลเนอเรอเบิล แคโรไลน์ ดัชเชสแห่งไฟฟ์ (The Honourable Caroline, Duchess of Fife) ต่อมา ปี ค.ศ. 1980 เธอได้สมรสอีกครั้งขณะมีอายุ 46 ปี กับ ริชาร์ด เวอร์สลีย์ โดยเธอต้องสละบรรดาศักดิ์ ดัชเชสแห่งไฟฟ์ และมาใช้บรรดาศักดิ์ที่ เดอะฮอลเนอเรอเบิล แคโรไลน์ เวอร์สลีย์ (The Honourable Lady Worsley) แต่ไม่มีบุตรธิดาร่วมกัน
เสรีรัฐปรัสเซีย
เสรีรัฐปรัสเซีย (Free State of Prussia, Freistaat Preußen) เป็นรัฐของประเทศเยอรมนีในอดีต จัดตั้งขึ้นในปีค.ศ. 1918 โดยอิงตามอาณาเขตเดิมของราชอาณาจักรปรัสเซีย ซึ่งถูกยุบไปหลังจากระบอบจักรพรรดิเยอรมันถูกโค่นล้มหลังสงครามโลกครั้งที่หนึ่ง เมื่อไม่มีระบอบกษัตริย์ ทำให้ปรัสเซียซึ่งเป็นอาณาจักรที่ใหญ่ที่สุดในจักรวรรดิเยอรมันถูกเปลี่ยนไปใช้ระบอบสาธารณรัฐ ปกครองด้วยระบอบประชาธิปไตย มีเมืองหลวงของรัฐอยู่ที่เบอร์ลิน
อย่างไรก็ตาม เมื่อพรรคนาซีได้จัดตั้งเป็นรัฐบาลเยอรมนีในปี 1932 ระบอบประชาธิปไตยในปรัสเซียก็ถูกล้มเลิก ปรัสเซียถูกปกครองโดยตรงผ่านการรัฐประหารเงียบที่นำโดยนายกรัฐมนตรี ฟรันทซ์ ฟ็อน พาเพิน และบีบให้มุขมนตรีปรัสเซีย อ็อทโท เบราน์ ลาออกจากตำแหน่ง หลังจากนั้น ก็ไม่มีตำแหน่งมุขมนตรีอีกต่อไป รัฐบาลปรัสเซียก็ถูกปกครองโดยตำแหน่งข้าหลวง (Reichskommissar)
เมื่อพรรคนาซีได้ครองอำนาจแบบเบ็ดเสร็จในปี 1933 ก็นำไปสู่การรวมศูนย์อำนาจเข้าสู่รัฐบาลกลางในกรุงเบอร์ลินที่เรียกว่า ไกลช์ชัลทุง (Gleichschaltung) ทำให้ปรัสเซียหมดสิ้นอำนาจจัดการตนเอง พรรคนาซีได้แต่งตั้งแฮร์มัน เกอริง เป็นมุขมนตรีปรัสเซียคนใหม่ บรรดารัฐในประเทศเยอรมนีทั้งหลาย ถูกแทนที่ทางพฤตินัยด้วยเขตการปกครองอย่างจังหวัดที่เรียกว่า "เกา" ผู้ปกครองของไรชส์เกาเรียกว่า "เกาไลเทอร์"
เมื่อสิ้นสุดสงครามโลกครั้งที่สองและเยอรมนีตกอยู่ภายใต้การยึดครองของฝ่ายสัมพันธมิตร อดีตมุขมนตรีปรัสเซีย อ็อทโท เบราน์ ได้พยายามเข้าหาผู้มีอำนาจในฝ่ายสัมพันธมิตร เพื่อหวังฟื้นฟูรัฐบาลท้องถิ่นของปรัสเซียอีกครั้งแต่ก็ถูกปฏิเสธ ท้ายที่สุด กองกำลังฝ่ายพันธมิตรตัดสินใจยุบปรัสเซียเมื่อกุมภาพันธ์ ค.ศ. 1947
ฟุตบอลเอเชียเยาวชนหญิงอายุไม่เกิน 19 ปี
ฟุตบอลเอเชียเยาวชนหญิงอายุไม่ 19 ปี (AFC U-19 Women's Championship) เป็นการแข่งขันฟุตบอลหญิงสำหรับผู้เล่นอายุไม่เกิน 19 ปี จัดขึ้นทุก 2 ปี จัดการโดยเอเอฟซี เริ่มในปี พ.ศ. 2545 จัดทุก 2 ปี โดย 3 ทีมที่คะแนนสูงสุด จะมีสิทธิเข้าไปร่วมแข่งขันใน ฟุตบอลโลกหญิงอายุไม่เกิน 20 ปี
อายุรศาสตร์
อายุรศาสตร์ (Internal medicine; เรียกย่อๆ ว่า medicine) เป็นสาขาหนึ่งของการแพทย์เฉพาะทางซึ่งเกี่ยวกับการป้องกัน การวินิจฉัยและการรักษาโรคและความผิดปกติในร่างกายผู้ใหญ่ เรียกแพทย์ที่ศึกษามาเฉพาะทางอายุรศาสตร์ว่า อายุรแพทย์ (internists) ซึ่งต้องสำเร็จการศึกษาแพทยศาสตรบัณฑิต และสำเร็จการศึกษาเป็นแพทย์ประจำบ้านด้านอายุรศาสตร์ได้ผ่านการสอบเพื่อประกาศนียบัตรบัณฑิตสาขาวิชาอายุรศาสตร์ และได้รับวุฒิบัตรหรือหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาอายุรศาสตร์ หรือสาขาต่างๆทางอายุรศาสตร์ ซึ่งในประเทศไทยออกให้โดยแพทยสภา
อายุรศาสตร์เฉพาะทาง
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางอายุรศาสตร์ โดยจำแนกเป็นอายุรศาสตร์เฉพาะทางดังต่อไปนี้
การฟื้นฟูสภาพป่า
การฟื้นฟูสภาพป่า เป็นการเติมป่าและป่าไม้ (การปลูกป่า) ที่มีอยู่ให้ใหม่ตามธรรมชาติหรือโดยเจตนาจากที่ลดลง ซึ่งมักมาจากการทำลายป่า การฟื้นฟูสภาพป่าสามารถใช้แก้ไขหรือปรับปรุงคุณภาพชีวิตของมนุษย์โดยการดูดซับมลพิษและฝุ่นจากอากาศ, สร้างแหล่งที่อยู่และระบบนิเวศตามธรรมชาติขึ้นใหม่, ลดภาวะโลกร้อนเนื่องจากป่าเอื้อต่อการดูดซับทางชีวภาพของคาร์บอนไดออกไซด์ในบรรยากาศ และการเก็บเกี่ยวทรัพยากร โดยเฉพาะท่อนไม้ แต่ก็ยังรวมถึงผลิตภัณฑ์จากป่าที่ไม่ใช่ไม้
ส่วนการทำให้เป็นป่า ซึ่งเป็นแนวคิดการปลูกป่าชนิดอื่นที่คล้ายกัน หมายถึงกระบวนการกู้คืนและสร้างพื้นที่ป่าไม้หรือป่าใหม่ ที่อาจมีมานานแต่ถูกทำลาย หรือถูกกำจัดไปในบางจุดในอดีตหรือขาดไปโดยธรรมชาติ (เช่น ทุ่งหญ้าธรรมชาติ) บางครั้งคำว่า "การปลูกป่าใหม่" ใช้เพื่อแยกความแตกต่างระหว่างการปกคลุมของป่าดั้งเดิมและการขยายตัวของป่าในพื้นที่ เครื่องมือพิเศษ เช่น แถบปลูกต้นไม้ ถูกใช้เพื่อให้การปลูกต้นไม้ง่ายขึ้นและเร็วขึ้น
ฮาสโบร
ฮาสโบร (Hasbro, Inc.; ; คำย่อพยางค์ของชื่อเดิม Hassenfeld Brothers) เป็นกลุ่มบริษัทข้ามชาติสัญชาติอเมริกันที่มีของเล่น, เกมกระดาน และเนื้อหาสื่อ มีสำนักงานใหญ่อยู่ที่เมือง พอว์ทักเก็ต รัฐโรดไอส์แลนด์ ฮาสโบรเป็นเจ้าของเครื่องหมายการค้าและผลิตภัณฑ์ของ Kenner, Parker Brothers และ Milton Bradley และอื่น ๆ ฮาสโบรจัดตั้งขึ้นในโรดไอส์แลนด์ และ ณ เดือนสิงหาคม พ.ศ. 2563 หุ้นกว่า 80% ถูกถือโดยสถาบันการเงินขนาดใหญ่
ในบรรดาผลิตภัณฑ์ ได้แก่ ทรานส์ฟอร์มเมอร์ส, จี.ไอ.โจ, พาวเวอร์เรนเจอร์, รอม, ไมโครนอตส์, M.A.S.K., โมโนพอลี, เฟอร์บี, เนิร์ฟ, ทวิสเตอร์ และมายลิตเติลโพนี แบรนด์ฮาสโบรยังสร้างรายการทีวีเพื่อโปรโมตผลิตภัณฑ์ของตนเช่น Family Game Night บนเครือข่าย Discovery Family ซึ่งเป็นบริษัทร่วมทุนกับ Discovery, Inc. ในปี ค.ศ. 2019 นอกจากนี้ยังเป็นบริษัทแม่ของสื่อมวลชนและบริษัทบันเทิง Entertainment One
ฟุตบอลโลกเยาวชนอายุไม่เกิน 17 ปี 1997
การแข่งขันฟุตบอลโลกเยาวชนอายุไม่เกิน 17 ปี 1997, เริ่มทำการแข่งขันตั้งแต่ 4 ถึง 21 กันยายน ค.ศ. 1997 นับเป็นการแข่งขันฟุตบอลโลกเยาวชนอายุไม่เกิน 17 ปี ครั้งที่ 7 จัดขึ้นใน 4 เมือง ของประเทศอียิปต์ ได้แก่ ไคโร, อิสเมอิลีอา, อะเล็กซานเดรีย, และ พอร์ตซาอิด. โดยผู้ที่เข้าร่วมการแข่งขัน ต้องเกิดหลังจากวันที่ 1 มกราคม ค.ศ. 1980.
ลำดับเหตุการณ์สงครามโลกครั้งที่สอง (1944)
เรียงลำดับเหตุการณ์เกี่ยวกับสงครามโลกครั้งที่สอง ในปี ค.ศ. 1944
เมษายน 1944
.
กันยายน 1944
17 : เริ่มปฏิบัติการมาร์เก็ตการ์เดน
ธันวาคม 1944
Chronologie des Zweiten Weltkrieges
วัดป่าสามกษัตริย์
วัดป่าสามกษัตริย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมูม่น อำเภอเมืองอุดรธานี จังหวัดอุดรธานี ปัจจุบันมีพระอธิการพิทยา อตฺตทนฺโต เป็นเจ้าอาวาส
วัดป่าสามกษัตริย์เป็นแหล่งโบราณคดีมีสภาพเป็นเนินดินธรรมชาติ ขนาดค่อนข้างใหญ่ มีความกว้างประมาณ 50–80 เมตร สูงจากพื้นที่โดยรอบประมาณ 5 เมตร ซึ่งพื้นที่โดยรอบมีสภาพเป็นที่ราบที่มีบ้านเรือนตั้งอยู่และบางส่วนเป็นพื้นที่ทำเกษตรกรรม ทางด้านทิศตะวันออกของเนินดินนี้มีห้วยดานเป็นลำน้ำธรรมชาติไหลผ่านทางด้านทิศตะวันออกลงไปทางด้านทิศใต้ บนเนินดินแหล่งโบราณคดีมีไม้ยืนต้นปกคลุมทำให้พื้นที่บริเวณนี้มีสภาพเป็นป่าขนาดย่อม จากการเดินสำรวจพบเศษภาชนะดินเผาแบบเนื้อแกร่ง (stoneware) ชิ้นขนาดเล็ก เนื้อดินสีเทากระจัดกระจายอยู่ทั่วไปบนพื้นผิวดิน เนินดินนี้ชาวบ้านเรียกว่า โนนอีตู้ ทางด้านทิศตะวันตกของวัดมีหนองน้ำธรรมชาติ ที่เรียกกันว่า หนองอีเลิง ซึ่งเชื่อกันว่าคนโบราณได้ขุดดินบริเวณหนองอีเลิงมาถมพื้นที่โนนอีตู้ จึงทำให้เกิดเป็นสภาพหนองน้ำและเนินดินขึ้นมา
เหตุที่ชื่อว่า "วัดป่าสามกษัตริย์" เนื่องมาจากชาวบ้านเชื่อกันว่าพื้นที่บริเวณนี้เคยเป็นที่พบปะกันของกษัตริย์สามพระองค์ กรมการศาสนาได้ออกหนังสือประกาศรับรองสภาพวัด เมื่อวันที่ 23 กันยายน พ.ศ. 2537 โดยระบุว่ามีการใช้พื้นที่ก่อตั้งวัดป่าสามกษัตริย์มาตั้งแต่ช่วง พ.ศ. 2475 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563
หลักฐานทางโบราณคดีที่พบ เช่น เศษภาชนะดินเผาเนื้อแกร่ง ก้อนอิฐดินเผาขนาดค่อนข้างใหญ่ เศษภาชนะดินเผาเนื้อดินธรรมดา ชิ้นส่วนกระดูกมนุษย์ ชิ้นส่วนกระดูกและฟันสัตว์ ลูกปัด และภาชนะดินเผาขนาดเล็ก เนื้อดินธรรมดา เป็นต้น สันนิษฐานเบื้องต้นว่าแหล่งโบราณคดีแห่งนี้ได้มีการใช้พื้นที่ในการทำกิจกรรมของมนุษย์มาตั้งแต่สมัยก่อนประวัติศาสตร์ช่วงวัฒนธรรมบ้านเชียงเมื่อราว 5,600–1,800 ปีมาแล้ว หลังจากนั้นมนุษย์ได้ใช้พื้นที่บริเวณนี้อีกครั้งในช่วงที่พื้นที่แถบนี้ได้รับอิทธิพลวัฒนธรรมล้านช้าง เมื่อราวพุทธศตวรรษที่ 22–25 เนื่องจากพบเศษภาชนะดินเผาชนิดเนื้อแกร่ง (stoneware) สีเทา ที่มีเนื้อดินค่อนข้างละเอียดแบบภาชนะดินเผาในวัฒนธรรมล้านช้างที่ปรากฏทั่วไปในภาคอีสาน ประกอบกับพบใบเสมาศิลาแลงในบริเวณที่เคยมีสิ่งก่อสร้างเดิม ซึ่งคาดว่าสิ่งก่อสร้างดังกล่าวน่าจะเป็นสิมเดิมที่ถูกรื้อถอนออกไปจนเหลือแต่เพียงฐาน ก่อน พ.ศ. 2528
รัฐบัญญัติซาร์เบนส์–ออกซเลย์
'''รัฐบัญญัติซาร์เบนส์–ออกซเลย์ ค.ศ. 2002 (Sarbanes–Oxley Act of 2002) เรียกในวุฒิสภาสหรัฐว่า "รัฐบัญญัติปฏิรูปการบัญชีบริษัทมหาชนและคุ้มครองนักลงทุน" (Public Company Accounting Reform and Investor Protection Act) เรียกในสภาผู้แทนราษฎรสหรัฐว่า "รัฐบัญญัติภาระความรับผิดและความรับผิดชอบในการสอบบัญชีและบรรษัท" (Corporate and Auditing Accountability and Responsibility Act) และเรียกโดยทั่วไปว่า ซาร์เบนส์–ออกซเลย์, ซาร์บอกซ์, หรือ ซอกซ์''' (Sarbanes–Oxley, Sarbox, หรือ SOX) เป็นกฎหมายกลางของสหรัฐที่วางหรือขยายข้อกำหนดสำหรับคณะกรรมการบริษัทมหาชน องค์กรด้านบริหารจัดการ และองค์กรด้านสอบบัญชีสาธารณะทั้งหมดในสหรัฐ นอกจากนี้ บทบัญญัติจำนวนหนึ่งของรัฐบัญญัติยังใช้บังคับแก่บริษัทเอกชน เช่น เรื่องการจงใจทำลายพยานหลักฐานเพื่อขัดขวางการสืบสวนกลาง
รัฐบัญญัตินี้ประกอบด้วยบทบัญญัติ 11 มาตรา ตราขึ้นเนื่องจากเรื่องอื้อฉาวขนานใหญ่ในทางบัญชีและบรรษัทจำนวนหนึ่ง เช่น กรณีของบริษัทเอ็นรอนและเวิลด์คอม บทบัญญัติดังกล่าวครอบคลุมความรับผิดชอบของคณะกรรมการบรรษัทมหาชน เพิ่มบทลงโทษการประพฤติมิชอบบางกรณี และกำหนดให้คณะกรรมการหลักทรัพย์และตลาดหลักทรัพย์สหรัฐ หรือเอสอีซี (Securities and Exchange Commission; SEC) ออกกฏเพื่อกำหนดวิธีการที่บริษัทมหาชนจะปฏิบัติตามกฎหมาย
ประวัติ
ในปี ค.ศ. 2002 รัฐบัญญัติตั้งชื่อตามผู้สนับสนุนเริ่มแรกสองราย ได้แก่ สมาชิกวุฒิสภา พอล ซาร์เบนส์ (เดโมแครต) จากรัฐแมริแลนด์ และผู้แทนราษฎร ไมเคิล จี. ออกซเลย์ (ริพับลิกัน) จากรัฐโอไฮโอ ซึ่งผลของกฎหมายฉบับนี้ทำให้ฝ่ายบริหารระดับสูงขององค์กรต้องยืนยันความถูกต้องของข้อมูลทางการเงินเป็นรายปัจเจกบุคคล และยังได้เพิ่มเติมบทลงโทษสำหรับการประพฤติมิชอบหรือการฉ้อโกงทางการเงินให้รุนแรงมากกว่าเดิม นอกจากนี้กฎหมายได้จัดตั้งคณะกรรมการขึ้นมาหนึ่งชุด มีบทบาทในการกำกับดูแลคณะกรรมการบริหารขององค์กรและความเป็นอิสระของผู้ตรวจสอบบัญชีจากภายนอก ซึ่งเป็นผู้ตรวจสอบหรือทบทวนความถูกต้องของงบการเงินในแต่ละบริษัท
รัฐบัญญัติประกอบไปด้วยบทบัญญัติ 11 มาตรา ตราขึ้นเพื่อตอบสนองต่อเรื่องอื้อฉาวทางการบัญชีและธุรกิจครั้งใหญ่หลายครั้ง เช่นกรณีของ เอ็นรอน, ไทโคอินเตอร์เนชันแนล, อะเดลเฟีย, เพเรไกรนด์ซิสเตม และเวิลด์คอม ซึ่งเรื่องอื้อฉาวเหล่านี้ทำให้นักลงทุนต้องสูญเสียทรัพย์สินหลายพันล้านดอลลาร์สหรัฐฯ เมื่อราคาหลักทรัพย์ของบริษัทที่ลงทุนได้รับผลกระทบจนมีมูลค่าตกต่ำอย่างหนัก และบั่นทอนความเชื่อมั่นของสาธารณชนต่อตลาดเงินทุนของสหรัฐอเมริกา
รัฐบัญญัติผ่านการเห็นชอบโดยสภาผู้แทนราษฎรสหรัฐด้วยเสียงสนับสนุน 423 เสียง, คัดค้าน 3 เสียง และงดออกเสียง 8 เสียง และวุฒิสภาสหรัฐด้วยเสียงสนับสนุน 99 เสียง และงดออกเสียง 1 เสียง ต่อมาประธานาธิบดี จอร์จ ดับเบิลยู. บุช จึงได้ลงนามให้เป็นกฎหมาย พร้อมกับกล่าวว่ารัฐบัญญัติฉบับนี้มีส่วนใน "การปฏิรูปซึ่งมีผลกระทบเป็นวงกว้างต่อวิธีปฏิบัติทางธุรกิจของชาวอเมริกันมากที่สุดนับตั้งแต่สมัยประธานาธิบดี แฟรงกลิน ดี. โรสเวลต์ ยุคสมัยของมาตรฐานอันต่ำต้อยและผลกำไรในทางที่ผิดได้สิ้นสุดลงแล้ว จะไม่มีห้องประชุมคณะกรรมการแห่งใดในสหรัฐอเมริกาที่อยู่นอกเหนือกฎหมายอีกต่อไป" ต่อมาเกิดกระแสความเข้าใจว่าภาคธุรกิจจำเป็นต้องมีกฎหมายเกี่ยวกับการกำกับดูแลทางการเงินที่เข็มงวดขึ้น จึงได้มีการตรากฎหมายในลักษณะเดียวกันนี้ตามมาในแคนาดา (ค.ศ. 2002) เยอรมนี (ค.ศ. 2002) แอฟริกาใต้ (ค.ศ. 2002) ฝรั่งเศส (ค.ศ. 2003) ออสเตรเลีย (ค.ศ. 2004) อินเดีย (ค.ศ. 2005) ญี่ปุ่น (ค.ศ. 2006) อิตาลี (ค.ศ. 2006) อิสราเอล และตุรกี
ในปี ค.ศ. 2007 ยังคงมีการถกเถียงกันว่ารัฐบัญญัติซาร์เบนส์–ออกซเลย์ มีประโยชน์คุ้มกับต้นทุนที่จัดทำไปหรือไม่ กลุ่มที่ต่อต้านรัฐบัญญัติฉบับนี้แย้งว่ากฎหมายบั่นทอนความได้เปรียบทางการแข่งขันของสหรัฐอเมริกาเหนือผู้ให้บริการด้านการเงินต่างชาติ เนื่องจากกฎหมายได้ก่อให้เกิดสภาพแวดล้อมที่มีกฏระเบียบซับซ้อนมากเกินไปแก่ตลาดการเงินของสหรัฐฯ ผลการศึกษาที่ได้รับมอบหมายจากนายกเทศมนตรีนครนิวยอร์ก ไมเคิล บลูมเบิร์ก และสมาชิกวุฒิสภา ชาลส์ ชูเมอร์ (เดโมแครต) จากรัฐนิวยอร์ก ก็ได้อ้างข้อโต้แย้งนี้และใช้เป็นเหตุผลที่ทำให้ภาคการเงินของสหรัฐฯ สูญเสียส่วนแบ่งการตลาดให้แก่ศูนย์กลางทางการเงินแห่งอื่น ๆ ของโลก ในขณะที่ผู้สนับสนุนกล่าวว่ารัฐบัญญัติซาร์เบนส์–ออกซเลย์คือ "ของประทานจากพระเจ้า" ที่ช่วยเสริมสร้างความเชื่อมั่นของผู้จัดการกองทุนและนักลงทุนกลุ่มอื่น ๆ ต่อความสัตย์จริงของงบการเงิน
ในโอกาสครบรอบ 10 ปีของรัฐบัญญัติซาร์เบนส์–ออกซเลย์ รัฐสภาสหรัฐได้ผ่านร่างกฎหมายเป็นรัฐบัญญัติส่งเสริมการเริ่มธุรกิจสตาร์ทอัพแบบก้าวกระโดด หรือ รัฐบัญญัติจ็อบส์ (Jumpstart Our Business Startups Act; JOBS) ซึ่งผ่อนปรนข้อกำหนดหรือกฏระเบียบต่าง ๆ ให้แก่กิจการซึ่งจัดตั้งใหม่ เพื่อประโยชน์ในการส่งเสริมธุรกิจกลุ่มดังกล่าวในช่วงเริ่มต้น
ทีมนักกีฬาผู้ลี้ภัยในโอลิมปิกฤดูร้อน 2016
นักกีฬาผู้ลี้ภัย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 โดยมีนักกีฬาเข้าร่วมแข่งขัน 10 คน ใน 3 ชนิดกีฬา นักกีฬาทั้งหมดลี้ภัยมาจาก 4 ประเทศ
จ่ามงกุฎ
จ่ามงกุฎ เป็นชื่อขนมไทยชนิดหนึ่ง มีลักษณะคล้ายกะละแมสีขาว ไม่ใส่สี ทำจากแป้งข้าวเจ้าหรือแป้งข้าวเหนียวนวดผสมกับแป้งถั่วเขียว นำไปกวนกับกะทิและน้ำตาลทรายขาวจนเหนียว โรยเมล็ดถั่วลิสงคั่วซอยหรือเมล็ดแตงโมกะเทาะเปลือกเป็นไส้ในตัวขนม (สูตรโบราณจะโรยแป้งทอดตัดเป็นชิ้นเล็ก ๆ เท่าเมล็ดข้าวสุก ซึ่งใช้เวลาทำนานกว่า) จากนั้นตัดขนมเป็นก้อนพอคำ ห่อด้วยตองกล้วยเพสลาด ที่นาบไว้แล้ว
จ่ามงกุฎเป็นขนมชนิดหนึ่งที่ได้รับการกล่าวถึงในกาพย์เห่เรือชมเครื่องคาวหวานและงานนักขัตฤกษ์ซึ่งเป็นพระราชนิพนธ์ในพระบาทสมเด็จพระพุทธเลิศหล้านภาลัย โดยเป็นตำรับดั้งเดิมในสมเด็จพระศรีสุริเยนทราบรมราชินี
อย่างไรก็ตาม ในปัจจุบัน หลายคนนำชื่อขนมนี้ไปเรียกขนมไทยอีกชนิดนึงที่มีลักษณะ​คล้ายมงกุฎ​ นั้นก็คือขนมดาราทองหรือทองเอกกระจัง
โกปาเดลเรย์ รอบชิงชนะเลิศ 2020
โกปาเดลเรย์ รอบชิงชนะเลิศปี 2020 เป็นการแข่งขันฟุตบอลนัดเมื่อวันที่ 18 เมษายน พ.ศ. 2563 (ค.ศ. 2020) เพื่อตัดสินหาผู้ชนะของโกปาเดลเรย์ ฤดูกาล 2019–20 ถือเป็นครั้งที่ 118 ของโกปาเดลเรย์ ครั้งนี้จัดขึ้นที่สนามกีฬาลาการ์ตูฆา ในเซบิยา ระหว่าง เรอัลโซซิเอดัด และ อัตเลติกบิลบาโอ, เป็นนัดชิงชนะเลิศครั้งแรกของ บาสก์ ดาร์บี.
ตามกำหนดเดิมจะเป็นวันที่ 18 เมษายน ค.ศ. 2020, แมตช์ได้ถูกเลื่อนการแข่งขันตามข้อตกลงของสโมสรที่เข้าร่วมในวันที่ 11 มีนาคม (โดยไม่มีการกำหนดวันแข่งขันใหม่ ณ จุดนั้น) เนื่องจาก การระบาดทั่วของโควิด-19, ซึ่งทำให้การแข่งขันฟุตบอลจะถูกยกเลิกหรือเล่น หลังปิดประตู เป็นมาตรการป้องกันการแพร่กระจายของไวรัส, ด้วยความหวังว่าความล่าช้าจะช่วยให้มีเวลาในการควบคุมการระบาดและให้รอบชิงชนะเลิศเกิดขึ้นพร้อมกับสนามกีฬาเต็มรูปแบบตามปกติ. รอบชิงชนะเลิศจะลงเล่นในวันที่ 3 เมษายน ค.ศ. 2021, แม้จะมีข่าวลือก่อนหน้านี้ที่บอกว่าจะเป็นวันต่อมา.
ภูมิหลัง
เรอัลโซซิเอดัดคือเข้าร่วมการแข่งขันในนัดชิงชนะเลิศเป็นครั้งที่แปดของพวกเขา, เคยแพ้ 1988 นัดชิงชนะเลิศ ต่อ บาร์เซโลนา. อัตเลติกเดบิลบาโอเข้าร่วมในนัดชิงชนะเลิศของพวกเขาเป็นครั้งที่ 38, แพ้ต่อ บาร์เซโลนา ในปี ค.ศ. 2015. ในการเข้าถึงรอบชิงชนะเลิศ, ทั้งสองทีมได้มั่นใจรับสิทธิ์ที่จะผ่านเข้ารอบสำหรับสี่ทีม ซูเปร์โกปาเดเอสปัญญา ฤดูกาล 2020–21.
ใน โกปาเดลเรย์ ฤดูกาล 1910 (ซึ่งมีทัวร์นาเมนต์คู่อริสองรายการที่กำลังดำเนินแบบคู่ขนานกัน), ทั้งสองสโมสรเข้าร่วมในกลุ่มสามทีมของการแข่งขัน พร้อมด้วย มาดริด เอฟซี. แมตช์ที่เด็ดขาด เป็นระหว่างทีมจากแคว้นบาสก์ (อัตเลติกกำลังชนะ 1–0), แต่มันไม่ใช่รอบชิงชนะเลิศในแบบดั้งเดิม รูปแบบแพ้คัดออก และการก่อตั้งขึ้นมาใหม่ เรอัลโซซิเอดัด กำลังลงเล่นภายใต้ชื่อ 'บัสโคเนีย' ด้วยเหตุผลด้านใบอนุญาต, ไมได้รับการยอมรับอย่างกว้างขวางว่าเทียบเท่ากับการประชุม 110 ปีที่ผ่านมา.
เส้นทางสู้นัดชิงชนะเลิศ
สัญลักษณ์: (H) = เหย้า; (A) = เยือน
จอนโจ เคนนี
จอนโจ เคนนี (Jonjoe Kenny, เกิด 15 มีนาคม 2540) นักฟุตบอลอาชีพชาวอังกฤษในตำแหน่งแบ๊กขวาปัจจุบันลงเล่นให้กับสโมสร เอฟเวอร์ตัน ในศึก พรีเมียร์ลีก. เขาเข้าร่วมทีมเยาวชนของเอฟเวอร์ตันตั้งแต่ ค.ศ. 2006 เมื่ออายุได้ 9 ปีกระทั่งได้เซ็นสัญญาเป็นนักฟุตบอลอาชีพกับเอฟเวอร์ตันเมื่อเดือนกรกฎาคม ค.ศ. 2014 ขณะอายุได้ 17 ปี
วีแกนแอทเลติก (ยืมตัว)
เคนนีเซ็นสัญญาย้ายไปร่วมทีม วีแกนแอทเลติก ในศึก ลีกวัน เมื่อวันที่ 21 กรกฎาคม ค.ศ. 2015 ด้วยสัญญายืมตัวโดยลงเล่นทั้งสิ้น 7 นัดให้กับทีมชุดใหญ่และกลับทีมเอฟเวอร์ตันเมื่อหมดสัญญายืมตัวซึ่ง แกรี คอลด์เวลล์ กุนซือของทีมวีแกนในขณะนั้นได้พยายามขอขยายสัญญายืมตัวแต่ไม่สำเร็จ
ออกซฟอร์ดยูไนเต็ด (ยืมตัว)
วันที่ 27 มกราคม ค.ศ. 2016 เคนนีได้เซ็นสัญญาย้ายไปร่วมทีม ออกซฟอร์ดยูไนเต็ด แห่งศึก ลีกทู ด้วยสัญญายืมตัวระยะสั้น 1 เดือนกระทั่งในภายหลังได้ขยายสัญญายืมตัวเป็นจบฤดูกาลก่อนจะย้ายกลับไปร่วมทีมเอฟเวอร์ตันโดยลงเล่นทั้งสิ้น 17 นัด
เอฟเวอร์ตัน
เคนนีได้โอกาสประเดิมสนามในนามทีมชุดใหญ่ให้กับเอฟเวอร์ตันใฐานะตัวสำรองที่ลงมาแทน แมททิว เพนนิงตัน ในศึกพรีเมียร์ลีกนัดสุดท้ายของฤดูกาล 2015–2016 นัดที่พบกับทีม นอริชซิตี เมื่อวันที่ 15 พฤษภาคม ค.ศ. 2016
สเปซเอ็กซ์เมอร์ลิน
สเปซเอ็กซ์เมอร์ลิน (SpaceX Merlin) เป็นตระกูลเครื่องยนต์จรวดที่พัฒนาโดย SpaceX สำหรับใช้กับยานปล่อย Falcon 1, Falcon 9 และ Falcon Heavy เครื่องยนต์ของ Merlin ใช้ RP-1 และออกซิเจนเหลวเป็นตัวขับเคลื่อนจรวดในวงจรพลังงานเครื่องกำเนิดก๊าซ เครื่องยนต์ Merlin ได้รับการออกแบบมาเพื่อการกู้คืนและนำกลับมาใช้ใหม่ในทะเล
ใบพัดถูกป้อนผ่านเพลาเดียวเทอร์โบปั๊มใบพัดคู่ เทอร์โบปั๊มยังให้ของเหลวแรงดันสูงสำหรับตัวกระตุ้นไฮดรอลิกซึ่งจะรีไซเคิลเข้าสู่ทางเข้าแรงดันต่ำ ทำให้ไม่จำเป็นต้องใช้ระบบขับเคลื่อนไฮดรอลิกแยกต่างหาก และหมายความว่าการควบคุมเวกเตอร์แรงขับล้มเหลวเนื่องจากการใช้น้ำมันไฮดรอลิกหมดไม่สามารถทำได้
รสัมปครี
รสัมปครี (रसम पगड़ी; Rasam Pagri) เป็นพิธีทางสังคมที่ปฏิบัติในสังคมชาวปัญจาบและชาวราชสถานในอินเดีย พิธีจัดขึ้นหลังสมาชิกชายที่อาวุโสสุดของครอบครัวเสียชีวิต โดยให้สมาชิกชายที่อาวุโสสุดรองลงมาจากบุคคลที่เสียชีวิตทำการโพกผ้าโพกศีรษะ (ปครี) ต่อหน้าสมาชิกในครอบครัวหรือในเผ่า ตามธรรมเนียมฮินดู พิธีนี้มักประกอบโดยบิดาของภรรยาของสมาชิกชายที่อาวุโสสุด โดยทั่วไปจะประกอบพิธีในวันที่สี่นับจากพิธีศพ (อนติมสังสการ หรือ อุตาละ (Uthala)) หรือในวันที่สิบสาม ที่เรียกว่า เตหรวิน พิธีนี้ทำขึ้นเพื่อเป็นสัญลักษณ์ของการเปลี่ยนผ่านภาระรับผิดชอบในการคุ้มครองและดูแลครอบครัวจากสมาชิกหนึ่งไปยังอีกผู้หนึ่ง โดยมีผ้าโพกศีรษะเป็นตัวแทนของเกียรติยศของครอบครัว
มิชารี รอชิด อัลอะฟาซี
มิชารี บิน รอชิด อัลอะฟาซี (مشاري بن راشد العفاسي เกิดที่ประเทศคูเวต) เป็นหนึ่งในบุคคลที่จำอัลกุรอาน พร้อมกับเป็นทั้งอิหม่าม, นักเทศน์, กอรี และนักร้องนาชีด เขาศึกษาที่มหาวิทยาลัยอิสลามมะดีนะฮ์ วิทยาลัยอัลกุรอาน ชำนาญกิรออะฮ์ 10 แบบ และตัฟซีร
รางวัลและการยอมรับ
ในวันที่ 25 ตุลาคม ค.ศ.2008 เขาเป็นชาวอาหรับคนแรกที่ได้รับรางวัลออสการ์แนวสร้างสรรค์ในประเทศอียิปต์ ที่สนับสนุนโดยสันนิบาตอาหรับ และเคยถูกโหวตให้เป็นนักอ่านกุรอานที่ดีที่สุดในปีค.ศ.2012
จังหวัดปอตการ์ปาแช
ปอตการ์ปาแช (Podkarpacie) หรือ ซับคาร์เพเทีย (Subcarpathia) เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 17,846 ตารางกิโลเมตร และมีประชากรทั้งหมด 2,129,951 คน โดยมีเมืองหลักคือแชชุฟ
จังหวัดปอตการ์ปาแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดแชชุฟ จังหวัดปแชมึชล์ จังหวัดกรอสนอ และบางส่วนจากจังหวัดตาร์นุฟ และจังหวัดตาร์นอบแชก
เมืองต่าง ๆ
จังหวัดปอตการ์ปาแชประกอบด้วย 50 เมือง โดยรายชื่อเรียงตามจำนวนประชากร (ข้อมูลปี ค.ศ. 2006) • # Rzeszów (179,455)
• # Przemyśl (66,756)
• # Stalowa Wola (64,753)
• # Mielec (60,979)
• # Tarnobrzeg (49,753)
• # Krosno (47,455)
• # Dębica (47,234)
• # Jarosław (40,167)
• # Jasło (37,277)
• # Łańcut (18,004)
• # Przeworsk (15,675)
• # Nisko (15,534)
• # Leżajsk (14,127)
• # Lubaczów (12,405)
• # Nowa Dęba (11,310)
• # Ustrzyki Dolne (9,383)
• # Kolbuszowa (9,190)
• # Brzozów (7,677)
• # Sędziszów Małopolski (7,078)
• # Rudnik nad Sanem (6,765)
• # Nowa Sarzyna (6,178)
• # Dynów (6,058)
• # Lesko (5,755)
• # Boguchwała (5,712)
• # Jedlicze (5,645)
• # Głogów Małopolski (5,325)
• # Pilzno (4,484)
• # Sokołów Małopolski (3,962)
• # Rymanów (3,585)
• # Tyczyn (3,353)
• # Oleszyce (3,089)
• # Radomyśl Wielki (2,962)
• # Brzostek (2,597)
• # Dukla (2,127)
• # Narol (2,109)
• # Sieniawa (2,127)
• # Błażowa (2,121)
• # Cieszanów (1,916)
• # Iwonicz-Zdrój (1,831)
• # Przecław (1,534)
• # Kołaczyce (c. 1,500)
• # Ulanów (1,491)
• # Baranów Sandomierski (1,440)
ราโมน บารังเกที่ 3 เคานต์แห่งบาร์เซโลนา
ราโมน บารังเกที่ 3 (Ramon Berenguer III) หรือ ผู้ยิ่งใหญ่ (el Gran; ค.ศ. 1082–1131) เป็นเคานต์แห่งบาร์เซโลนา, ฌิโรนา และอูโซนาตั้งแต่ปี ค.ศ. 1086 (ร่วมกับบารังเก ราโมนที่ 2 และครองตำแหน่งเพียงผู้เดียวตั้งแต่ปี ค.ศ. 1097) และเป็นเคานต์แห่งพรอว็องส์ในจักรวรรดิโรมันอันศักดิ์สิทธิ์ในชื่อราโมน บารังเกที่ 1 ด้วยสิทธิ์ของภรรยาตั้งแต่ปี ค.ศ. 1112 จนเสียชีวิตในบาร์เซโลนาในปี ค.ศ. 1131
ประวัติ
ราโมน บารังเกเกิดเมื่อวันที่ 11 พฤศจิกายน ค.ศ. 1082 ในเมืองรอแดซ ไวเคาน์ตีรอแดซ เคาน์ตีตูลูซ ราชอาณาจักรแฟรงก์ เขาเป็นบุตรชายของราโมน บารังเกที่ 2 ที่สืบทอดตำแหน่งต่อจากบิดา ปกครองร่วมกับบารังเก ราโมนที่ 2 ผู้เป็นอา เขากลายเป็นผู้ปกครองเดี่ยวในปี ค.ศ. 1097 เมื่อบารังเก ราโมนที่ 2 ถูกบังคับให้ออกไปจากประเทศ
เพื่อตอบโต้การรุกรานที่เพิ่มมากขึ้นของกลุ่มอัลโมราวิดใน ค.ศ. 1102 ราโมนโจมตีกลับโดยมีอาร์มังก็อลที่ 5 เคานต์แห่งอูร์เฌ็ลย์ให้ความช่วยเหลือ แต่พ่ายแพ้และอาร์มังก็อลถูกสังหารที่สมรภูมิมุลยารูซา
ในช่วงที่เขาปกครอง ชาวกาตาลามุ่งมั่นกับการขยายอาณาเขตออกไปทั้งสองฝั่งของเทือกเขาพิรินี ด้วยการแต่งงานและการยึดมาเป็นบริวารทำให้เขาสามารถรวมเคาน์ตีกาตาลาเกือบทั้งหมด (ยกเว้นอูร์เฌ็ลย์กับปาราลาดา) เข้ากับดินแดนของตน เขาได้สืบทอดต่อเคาน์ตีบาซาลูกับซาร์ดัญญา และแต่งงานกับดุส ทายาทหญิงแห่งพรอว็องส์ อำนาจของเขาจึงแผ่ไพศาลไปทางตะวันออกจนถึงนิส